מיקיאגי

מייקל (מיקי) הירשמן (נולד ב־24 באפריל 1968), הידוע בשם הבמה מיקיאגי, הוא זמר ומאפר ישראלי, המוכר בעיקר כסולנה של להקת נוער שוליים. הירשמן נולד וגדל בפתח תקווה. הוא התפרסם כ"מיקיאגי" כשהיה לסולן להקת "נוער שוליים", שפעלה מ־1986 עד 1991. לאחר התפרקות הלהקה הופיע בפסטיגל של שנת 1991 בשיר "רציתי להחליף" שדורג במקום הרביעי אך הגיע למקום הראשון במצעד התוכנית "להיט בראש" בערוץ הראשון וב-1992 ונכלל ב"תקליט ילדים", אלבום הסולו הראשון והיחיד שהוציא מיקיאגי ויצא ב-3 ביולי 1992. האלבום כלל גם את השירים "חרק במרק" ו"אני והצל שלי" שהושמעו גם הם ברדיו, אך האלבום לא זכה להצלחה מסחרית וביקורתית. לאחר מכן הופיע גם בפסטיגל 1992 עם השיר "זה פחד" שהגיע למקום החמישי. לאחר כישלון קריירת הסולו שלו פנה לתחום האיפור. מראהו של מיקיאגי בתקופת נוער שוליים היה חריג ובלתי מובחן מבחינה מגדרית (מראה שאינו לחלוטין נשי או גברי). נטייתו המינית לא עלתה בתקשורת עד שיצא מהארון בריאיון לעיתון "העיר" במרץ 2006. מיקיאגי עצמו טען כי ”היית צריך להיות אידיוט בשביל לא להבין שאני גיי”. בשנת 2007 הלחין שיר שכתבה קרן פלס עבור אמיר פרישר גוטמן, בשם "יום אחרון". השיר נכלל באלבומו של פיי גוטמן "דבש בכוורות". באותה שנה השתתף באלבומו של אלון אולארצ'יק "רוק & רוך", בו שר יחד עם אולארצ'יק את "מתגעגע לזמר שלך". ב-9 בספטמבר 2013 הוציא מיקיאגי סינגל ראשון מתוך אלבום שני, "לא כל אחד יכול". את הסינגל כתב שמוליק קלוסקי. הלחן והעיבודים של מיקיאגי. בעקבות הצלחתו הרבה של הסינגל, הוציא מיקיאגי ב-11 בנובמבר 2013 את הסינגל השני והקצבי, "נפשי" אותו כתב שמוליק קלוסקי, הלחן והעיבוד של מיקיאגי. השתתף בעונה השישית של תוכנית המציאות "האח הגדול", והודח עשירי, לאחר 88 ימי השתתפות בתוכנית. במהלך תקופה זו, סיפר על מחלת הסוכרת שהוא מתמודד איתה מאז גיל 13. ב-6 בנובמבר 2014 מיקיאגי התחיל לשדר תוכנית רדיו ראשונה מסוגה לקהילה הגאה בישראל (קהילת להט"ב) בתחנת הרדיו האינטרנטית, תוכנית לילית על הכרויות, יחסי מין ורוחניות, וב-2 ביוני 2015, לאחר 7 חודשים כשדרן רדיו, מיקיאגי הגיש את תוכניתו האחרונה ברדיו האינטרנטי, לייק מיי רדיו ועזב את התחנה. בפברואר 2018 שיתף פעולה לצד דודי לוי בשיר שאביב גפן כתב בשם "את לא לבד", שיר שבמקורו היה מכתב תגובה של גפן למעריצה. ב 2018 הוציא את אלבומו הראשון העצמאי באנגלית שכתב,הלחין,עיבד והפיק את כולו. האלבום נקרא: Separated at birth ב 2020 בזמן סגר הקורונה מיקיאגי כתב,הלחין,הפיק,ניגן,מיקסס ועיבד אלבום שלם לבד האלבום נקרא: Alone כיום מתגורר בשדה ורבורג. מדיה וקבצים בנושא מיקיאגי בוויקישיתוף מיקיאגי, במיזם "אישים" לתיעוד היצירה הישראלית מיקיאגי, באתר שירונט מיקיאגי, באתר MusicBrainz (באנגלית) מיקיאגי, באתר MOOMA (בארכיון האינטרנט) עינב שיף‏, מיקיאגי חושף: הקריירה המוזיקלית החדשה שלי, באתר וואלה, 22 במאי 2012 אורי זר אביב, מיקיאגי יוצא מהקונכייה, באתר הארץ, 22 ביוני 2012 נועה הרשקוביץ‏, מיקיאגי משאיר את נוער שוליים ותל אביב מאחוריו - ורוצה להגיע לקהל חדש, באתר וואלה, 11 בנובמבר 2013 קובי מידן, ‏"אנשים בלילה" עם מיקיאגי, באתר iCast‏, 17 בדצמבר 2013 מרינה קיגל, האח הגדול: מי אתה באמת, מיקיאגי?, באתר nrg‏, 18 במאי 2014 ערן סויסה, מיקיאגי מפציע מחדש - בתור מיקי הירשמן, באתר ישראל היום, 6 ביוני 2014 אורית נבון, ‏מחייך מבפנים, באתר ‏מאקו‏, 12 באוגוסט 2014 מור קומפני, עכבר העיר אונליין, מיקיאגי: "הייתי ציני וביקורתי מדי", באתר הארץ, 13 באוגוסט 2014 איילת קליין כהן, בין רוח לריאליטי: מיקיאגי כבר לא נער שוליים, באתר nrg‏, 28 בנובמבר 2014 עמי פרידמן, "האח הגדול אלימה, הייתי יוצא מיוזמתי", באתר ynet, 4 באפריל 2016 מיקי לוין, ‏מיקיאגי: "אם הייתי יוצא מהארון היו רוגמים אותי באבנים", באתר מעריב אונליין, 19 באוגוסט 2017 מיקי לוי, מיקיאגי: בזכות התקשור ידעתי מה יקרה בקורונה, באתר ynet, 3 ביוני 2020 הזמר מיקיאגי יוצא מהארון, אתר גוגיי, 1 באפריל 2006 הזמר המיתולוגי שנכנס לבית האח הגדול, באתר nana10‏, 14 במאי 2014 - מתוך התוכנית "ערב טוב עם גיא פינס" "את לא לבד": מכתב העידוד של אביב גפן למעריצה שלו הפך לשיר, באתר חדשות 13 (לשעבר ערוץ עשר), 13 בפברואר 2018